A BIZOTTSÁG 2141/2004/EK RENDELETE
(2004. december 15.)
a 2004-2005-ös gazdasági évre vonatkozóan a tisztítatlan gyapot felülvizsgált termelési becslésének, valamint az irányár ebből származó új, ideiglenes csökkentésének megállapításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel Görögország csatlakozási okmányára és különösen annak a gyapotra vonatkozó 4. jegyzőkönyvére (1),
tekintettel a gyapotra vonatkozó termelési támogatásról szóló, 2001. május 22-i 1051/2001/EK tanácsi rendeletre (2) és különösen annak 19. cikke (2) bekezdésének második francia bekezdésére,
mivel:
(1)
A gyapottámogatási rendszer alkalmazására vonatkozó részletes szabályok megállapításáról szóló, 2001. augusztus 2-i 1591/2001/EK rendelet (3) 16. cikkének (2) bekezdése előírja, hogy az 1051/2001/EK rendelet 14. cikke (3) bekezdésének második albekezdésében említett tisztítatlan gyapot felülvizsgált termelési becslését és az irányár ebből származó új, ideiglenes csökkentését a szóban forgó gazdasági év december 1. előtt meg kell határozni.
(2)
Az 1051/2001/EK rendelet 19. cikkének (2) bekezdése előírja, hogy a felülvizsgált termelési becslést a betakarítás előrehaladottságának figyelembevételével kell megállapítani. Helyénvaló tehát a rendelkezésre álló adatok alapján rögzíteni az említett felülvizsgált becslést a 2004-2005-ös gazdasági évre.
(3)
Az 1051/2001/EK rendelet 14. cikke (3) bekezdésének második albekezdése előírja, hogy a piaci év kezdetét követő december 16-tól az előleg összegét egy legalább 7,5 %-kal növelt, felülvizsgált termelési becslés alapján határozzák meg. A tagállamok által a 2003-2004-es gazdasági évre az 1591/2001/EK rendelet 15. cikke (4) bekezdése c) pontjának i. alpontjával összhangban bejelentett, ellenőrzött mennyiségek legutóbbi helyzetét és a görög termelés helyzetével kapcsolatos bizonytalanságokat figyelembe véve helyénvaló biztonsági többletként Görögországnak 12 %, Spanyolországnak és Portugáliának 7,5 % növekedést meghatározni.
(4)
Az irányár új, ideiglenes csökkentése az 1051/2001/EK rendelet 7. cikkével összhangban kerül meghatározásra, helyettesítve mindamellett a tényleges termelést a növelt, felülvizsgált termelési becsléssel.
(5)
Az e rendeletben előírt intézkedések összhangban vannak a Természetesrost-piaci Irányítóbizottság véleményével,
ELFOGADTA EZT A RENDELETET:
1. cikk
1. A 2004-2005-ös gazdasági évre vonatkozóan a tisztítatlan gyapot felülvizsgált termelési becslése az alábbiak szerint kerül meghatározásra:
-
1 103 000 tonna Görögországnak,
-
344 640 tonna Spanyolországnak,
-
926 tonna Portugáliának.
2. A 2004-2005-ös gazdasági évre vonatkozóan az irányár új, ideiglenes csökkentése az alábbiak szerint kerül meghatározásra:
-
39,437 EUR/100 kg Görögországnak,
-
27,957 EUR/100 kg Spanyolországnak,
-
0 EUR/100 kg Portugáliának.
2. cikk
Ez a rendelet az Európai Unió Hivatalos Lapjában való kihirdetése napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. december 15-én.